kardosdrur/scandi-wiki huggingface dataset:
Der bor en bager på Nørregade

"Der bor en bager på Nørregade" er en børnesang, som er tilskrevet den svenske sangsskriver og komponist Alice Tegnér med oprindelig svensk tekst  ”En sockerbagare här bor i staden" og gengivet på dansk i bl.a. De små synger fra 1948. Sangen stammer fra Sjung med oss, Mamma! III. 18 små visor af A.T. (1895). Sangen findes imidlertid på dansk noget tidligere; den tidligste trykte udgivelse er af Svend Grundtvig i Dansk Folkemindesamling, Svend Grundtvigs Samling 1883/107, hvor bageren dog bor i Mariager. På denne baggrund formodes det, at Alice Tegnér har hørt sangen som barn og nedskrevet teksten fra sin erindring. Margrethe Lønborg Jensens tekst i De små synger er den, som kendes på dansk i dag.

Der bor en bager på Nørregade,
han bager kringler og julekage.
Han bager store, han bager små,
han bager nogle med sukker på.
 
Og i hans vindu’ er sukkersager
og heste, grise og peberkager.
Og har du penge, så kan du få,
men har du ingen, så må du gå!"

De to sidste vers i hver strofe er oprindelig to forskellige versioner af sangen, hvor Alice Tegnér er ophav til versene i første strofe, mens den mere profitorienterede version i anden strofe er med i mariagervarianten.

Teksten fra "Der bor en bager på Nørregade" indgik i 1986 som omkvæd i den islandske pop-/rockgruppe Bítlavinafélagiðs sang "Danska lagið", hvor teksten egentlig er en kærlighedshistorie om fortællerens første forelskelse i en pige, der var den bedste i klassen til dansk. Sangen handlede dog også indirekte om mange islændinges aversioner mod den tvungne danskundervisning. Sangen blev et kæmpe hit i Island og regnes i dag for en evergreen i landet.

Noter 

Børnesange
Iizasa Chōisai Ienao

Iizasa Chōisai Ienao 飯篠 長威斉 家直 (ca. 1387-1488) var samurai, tjente under Chiba familien og deltog i flere samuraikrige. Han stiftede en skole (ryū) for kampkunst under navnet Tenshin Shōden Katori Shintō-ryū omkring år 1447. Denne skole beskæftigede sig med iaijutsu, kenjutsu, sojutsu, bojutsu, naginatajutsu, etc.

Referencer 

Samuraier
Aleksandar Stankov

Aleksandar Stankov (født 19. februar 1991 i Štip) er en makedonsk professionel fodboldspiller, der spiller for HB Tórshavn. Han er tvillingebror til en anden makedonsk ungdomslandsholdsspiller Antonio Stankov. Som han spillede sammen med i Viborg FF. I Viborg fik han kælenavnet sølvræven pågrund af hans grå hår.

Karriere

Roda 
Stankov optrådt som ungdomsspiller for hollandske Roda, men slog aldrig igennem på førsteholdet som seniorspiller. I sæsonen 2011/12 var han udlejet til FC Oss i den næstbedste hollandske række.

Hobro IK 
I november 2012 debuterede Stankov med en scoring for den danske 1. divisionsklub Hobro IK mod Lyngby BK. Han havde selv kontakten klubben og tilbudt at spille som amatør efteråret ud. Stankov imponerede i sine tre optrædender for Hobro, hvor det blev til to scoringer, hvorfor klubben ønskede at forlænge aftalen med makedoneren. Det lykkedes dog ikke at få forlænget aftalen, hvorefter Stankov fra starten af 2013 skiftede til Viborg FF.

Viborg FF 
1. divisionsklubben Viborg FF meddelte den 13. december 2012 at man havde indgået en aftale med Stankov gældende fra 2013 frem til sommeren 2014. Han debuterede for klubben den 24. marts 2013 i forårspremieren mod FC Hjørring, hvor han blev skiftet ind i 2. halvleg. I sin tredje kamp for klubben scorede han sit første mål, da han blev matchvinder i en 1-0 sejr over AB.
Han var med til at sikre klubben oprykning til Superligaen i sommeren 2013, hvor han spillede 11 kampe og scorede 2 mål for klubben i forårssæsonen.

Efter oprykningen til Superligaen fortsatte Stankov med at være et godt aktiv for Viborg FF, hvilket i januar 2014 resulterede i en forlængelse af aftalen med klubben frem til sommeren 2017.

Den 15. august 2015 blev han udlejet til AC Horsens for resten af efterårssæsonen.

Den 29. januar 2016 blev Aleksandar igen udlejet til AC Horsens. Lejeaftalen varede resten af sæsonen, hvorpå han vendte tilbage til Viborg.

Den 1. februar 2017 blev det offentliggjort at Stankov ikke var blevet registeret på klubbens spillerliste efter det overståede transfervindue, og derfor ikke ville kunne spille kampe i foråret.

Den 11. marts 2017 blev han udlejet til HB Tórshavn for resten af sæsonen.

Den 1. juli 2017 forlod Stankov Viborg FF ved kontraktudløb.

HB Tórshavn 
Den 9. juli 2017 skiftede Stankov til HB Tórshavn på en fri transfer.

Referencer

Eksterne henvisninger 

 Aleksandar Stankov profil Transfermarkt.co.uk 

Fodboldspillere fra Nordmakedonien
Fodboldspillere fra Roda JC
Fodboldspillere fra Hobro IK
Fodboldspillere fra Viborg FF
Fodboldspillere fra AC Horsens
Born This Way: The Remix

{{Infoboks album
  |Titel          = Born This Way: The Remix
  |Kunstner       = Lady Gaga
  |Type           = remix
  |Udgivet        = November 2011
  |Spor           = 14
  |Genre          = dance, elektronisk musik
  |Længde         = 71:27
  |Sprog          = Engelsk
  |Indspillet     = 
  |Producer       = Cheche Alara, DJ Aqeel, Svein Berge, Torbjørn Brundtland, Foster the People, Fernando Garibay, Goldfrapp, Guéna LG , The Horrors, Hurts, Illangelo, Gregori Klosman, Lady Gaga, Jeppe Laursen, Mark Taylor, Metronomy, Joseph Mount, RedOne, Röyksopp, Sultan & Ned Shepard, Twin Shadow, Two Door Cinema Club, The Weeknd, DJ White Shadow, Wild Beasts, Michael Woods, Zedd
  |Udgiver        = Streamline, Interscope, Kon Live
  |Anmeldelser    = 
 MC = 57/100
 Allmusic: 
 BBC: Positiv
 Billboard: Blandet
 Consequence of Sound: 
 Rolling Stone: 
 Slant Magazine: 
|Før            = Born This Way (2009)
|Nu             = Born This Way: The Remix(2011)
|Efter          = Born This Way: The Collection|Diverse        = 
}}Born This Way: The Remix er den amerikanske sangerinde Lady Gagas andet remix-album. Det blev udsendt den 18. november 2011 af Interscope. Albummet indeholder remixes af adskillige af sangene fra Gagas andet studiealbum, Born This Way''.

Følgende kunstnere og teknikere har medvirket på albummet: 

 Cheche Alara - komponist
 DJ Aqeel - produktion, remixing
 Dick Beetham - mastering
 Svein Berge - produktion, remixing
 Torbjørn Brundtland - produktion, remixing
 Julien Carret - mixing
 Troy Carter - management
 Foster the People - remixing
 Goldfrapp - remixing
 Guéna LG - produktion, remixing
 Vincent Herbert - producer
 The Horrors - remixing
 Hurts - remixing
 Illangelo - remixing
 Lady Gaga - arrangør, komponist, producer, sanger
 Fernando Garibay - komponist, producer
 Gregori Klosman - remix-producer
 Robert John "Mutt" Lange - producer
 Jepper Laursen - sangskrivning, producer
 Patrick Mascall - guitar
 Joseph Mount - yderligere produktion, remixing
 RedOne - komponist, producer
 Ned Shepard - remix-producer
 Sultan Shepard - remix-producer
 Clinton Sparks - producent
 Mark Taylor - produktion, remixing, keyboards, programmering
 Twin Shadow - remix-producer
 Two Door Cinema Club - remixing
 The Weekend - remixing, backing-vokal
 DJ White Shadow - komponist, producer
 Wild Beasts - produktion, remixing
 Michael Woods - produktion, keyboards, remixing
 Zedd - remix-producer, mixing

Noter

Eksterne henvisninger 
 

Lady Gaga-album
Album fra 2011
Amblystegium

Amblystegium (Krybmos) er en slægt af mosser med omkring 95 arter, der især findes i fugtige eller våde miljøer. De er udbredt over hele verden. Navnet Amblystegium betyder 'med but (stump) låg' og hentyder til låget på sporehuset.

Arterne i denne slægt er oftest spinkle, og stænglerne er krybende.

Danske arter 
I Danmark findes følgende fire arter
 Alm. krybmos Amblystegium serpens
 Bugtet krybmos Amblystegium varium
 Stor krybmos Amblystegium saxatile
 Udspærret krybmos Amblystegium juratzkanum

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Jenssen, J. Ordbog for Gartnere og Botanikere, 1944, G.E.C. Gads Forlag, København.
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Amblystegiaceae
Cherrytree Records

Cherrytree Records er et amerikansk pladeselskab. Cherrytree var et brand hos Interscope Records indtil den 30. juni 2012.

Kunstnere hos Cherrytree Records
Christine Fan
Colette Carr
Cover Drive
Deap Vally
Ellie Goulding
Far East Movement
Feist
Jessie Ware
Junior Caldera
Keane 
La Roux
Marianas Trench
Matthew Koma
Michael Kiwanuka
Mt. Desolation
Natalia Kills
Nero
Reema Major
Robyn 
Sting 
The Feeling
The KnuX
The Police
Tokio Hotel
We Are Serenades

Tidligere kunstnere hos Cherrytree Records
Cinema Bizarre
Die Antwoord
Flipsyde
Frankmusik
Japanese Voyeurs
Lady Gaga
Lindi Ortega
LMFAO
Mohombi
Noah And The Whale
Space Cowboy
The Fratellis
Tommy Sparks
Yuksek

Noter

Eksterne henvisninger 
 

Pladeselskaber fra USA
Etableret i 2005
The Lady Is a Tramp

"The Lady Is a Tramp" er en sang fra Rodgers og Harts musical Babes in Arms. Sangen er en parodi på New Yorks overklasse og dennes strenge etikette; første linje af sangen lyder: "I get too hungry for dinner at eight...".

Tony Bennett og Lady Gaga har indspillet en version af sangen, som de også opførte live på ABC's særudsendelse ifm. thanksgiving; showet havde titlen A Very Gaga Thanksgiving.

Noter 

Sange fra 1937
Sange fra USA
Callesen Motor

Callesen Motor, hed oprindeligt Maskinfabrikken Heinrich Callesens, nu Aabenraa Motorfabrik Heinrich Callesen A/S.
I 1898 grundlagde Johan Heinrich Callesen sammen med faderen Peter Callesen en motorfabrik.
 
Den berømte og pålidelige Callesen-motor sad nu i mange danske kuttere.
Bukh A/S som tidligere hed Aabenraa Maskinfabrik blev senere overtaget af A.P. Møller - Mærsk.

Eksterne henvisninger 
 BUKHs hjemmeside
 Dansk Motor- og Maskinsamling - Aabenraa Motorfabrik Heinrich Callesen A/S

Fremstillingsvirksomheder i Danmark
Virksomheder i Aabenraa
Star Tribune

Star Tribune er den største avis i Minnesota og udkommer syv dage om ugen i en udgave for storbyområdet Minneapolis-Saint Paul. Avisen udkommer også i en udgave i hele staten og i dele af Wisconsin, Iowa, South Dakota og North Dakota.

Eksterne henvisninger 

Aviser fra USA
Aviser på engelsk
Minneapolis
Béla Las-Torres

Béla von Las-Torres (20. april 1890 i Budapest - 22. februar 1930 i Castelnuovo) var en ungarsk svømmer som deltog i OL 1908 i London og 1912 i Stockholm.

Las-Torres vandt en sølvmedalje i svømning under OL 1908 i London. Han kom på en andenplads i holdkonkurrencen i 4x200m Fri Mænd.

Han døde i Italien under 1. verdenskrig.

Eksterne henvisninger 

Svømmere fra Ungarn
Deltagere for Ungarn ved sommer-OL 1912
TV Guide

TV Guide er et ugentligt amerikansk magasin med lister over TV-programmer. Magasinet udkommer i et oplag på 2.024.092 eksemplarer.

Noter

Eksterne henvisninger 
 tvguide.com

Tidsskrifter fra USA
Tv i USA
Seattle Weekly

Seattle Weekly er en gratis avis, der omdeles i Seattle i Washington i USA. Den udkommer i et oplag på 99.137 eksemplarer.

Noter 

Tidsskrifter fra USA
John French Sloan

John French Sloan (født 2. august 1871 i Lock Haven, Pennsylvania, død 7. september 1951 i Hanover, New Hampshire) var en amerikansk grafiker og maler, der især er kendt for sine kunstneriske skildringer af hverdagslivet i New York City.

John Sloans stil er påvirket af europæiske kunstnere, bl.a. Vincent van Gogh, Pablo Picasso og Henri Matisse. Sloans motiver var især hentet i Greenwich Village, hvor han malede værker som McSorley's Bar, Elevated at Third Street og Wake of the Ferry. Sine sidste år tilbragte han i Gloucester, Massachusetts og Santa Fe, New Mexiko.

Sloan var medlem af kunstnersammenslutningen The Eight og senere blandt grundlæggerne af Ashcan School.

Biografi 
Sloan blev uddannet ved Pennsylvania Academy. Han begyndte som tegner for aviser og slog sig i 1905 ned i New York som illustrator og grafiker. Han blev medlem af kunstnersammenslutningen The Eight og udstillede med gruppen den i 1908. I 1917 deltog han i grundlæggelsen af Society of Independent Artist og var fremtrædende blandt oppositionen til The National Academy.

Fra 1914 udøvede han en indflydelsesrig virksomhed som lærer. Sloan er særlig kendt for sine impressionistiske skildringer af gadelivet i New York.

Galleri

Værker i udvalg 
 Dust Storm, Fifth Avenue, 1906, Metropolitan Museum, New York
 Wake of the Ferry (No. 2), 1907, The Phillips Collection, Washington
 The City from Greenwich Village, 1922, National Gallery, Washington

Litteratur 
 John Loughery, John Sloan: Painter and Rebel  (1995) 
 John Sloan's New York Scene;: From the Diaries, Notes, and Correspondence, 1906-1913 Harper & Row, (1965)
 Janice M. Coco, John Sloan's Women: A Psychoanalysis of Vision  (2004)

Weblinks 

 Art of the City: John Sloan A 24 page guide which includes illustration, text, and a bibliography, from the Phillips Collection, Washington, D.C. 
 Artchive: John Sloan An article about the artist, plus several images of his work
 John French Sloan på artcyclopedia.com

Noter 

Malere fra USA
Grafikere fra USA
Raderere
Personer fra Pennsylvania
Amerikanere i 1800-tallet
Amerikanere i 1900-tallet
CBS News

CBS News er nyhedsdivisionen af det amerikanske tv- og radionetværk, CBS. Den nuværende bestyrelsesformand er Jeff Fager, der også er ledende producer af 60 Minutes.

Noter

Eksterne henvisninger 
 CBS News hjemmeside

Tv-programmer fra USA
White Space (TV)

White Space er den ledige plads mellem digitale og analoge TV-frekvenser.

Frekvensbåndet fra 470 MHz til 790 MHz bliver brugt til TV i Danmark  (2012).

I forskellige dele af landet friholdes forskellige frekvenser – white spaces – med det formål at undgå forstyrrelser mellem forskellige TV-sendere.

I 2012 er der på landsplan ca. 100 MHz ledig båndbredde, som kan anvendes uden tilladelse af trådløse mikrofoner med en maksimal sendestyrke på 50 mW.

De ledige frekvenser kan anvendes til trådløst internet, hvilket for nuværende, 2012, ikke er tilladt.

Eksterne henvisninger og kilder
Erhvervstyrelsens hjemmeside 
Erhvervsstyrelsen, ledige frekvenser
Erhvervsstrelsens frekvenstabel
Elektronik
Good Morning America

Good Morning America er amerikansk morgen-TV på ABC. Programmet udsendes fra kl. 7 til 9 
og er et af landets største morgenshows; dog har NBC's Today siden 1995 været større.

Noter

Eksterne henvisninger 
 Good Morning America
 

Tv-programmer fra American Broadcasting Company
Talkshow fra USA
Nyheds- og aktualitetsprogrammer fra USA
White Space

White Space eller Whitespace har flere betydninger:
 White Space (radio) – friholdte radio-frekvenser
 White Space (TV) – friholdte TV-frekvenser
 White Space (ledelse) – arbejdsområde hvor ingen person er ansvarlig
 Whitespace-tegn - fx mellemrumstegn
 Whitespace (programmeringssprog) – esoterisk programmeringssprog
Wilhelm Lützow

Wilhelm Bernhard Adolf Emil "Willy" Lützow (født 19. maj 1892 i Esslingen am Neckar, meldt savnet 31. oktober 1915) var en tysk svømmer, som deltog i OL 1912 i Stockholm.

Lützow stillede op for Magdeburger Schwimmclub von 1896 og blev udtaget til OL 1912. Her var han tilmeldt i to brystsvømningsdiscipliner. På 200 m vandt han sit indledende heat i ny olympisk rekordtid (3.07,4 minutter), en tid der senere i konkurrencen blev slået flere gange, blandt andet i semifinalen, hvor hans landsmand Walther Bathe besejrede Lützow, der dog stadig kvalificerede sig til finalen. Her gik det på samme måde: Bathe vandt i rekordtiden 3.01,8 minutter, mens Lützow blev toer, mere end tre sekunder langsommere, og endnu en tysker, Paul Malisch, blev nummer tre. På 400 m vandt han sit indledende heat og sin semifinale, men han gennemførte ikke finalen (der også blev vundet af Bathe).'

Han var medlem af broderskabet Ghibellinia i Stuttgart, der var kendt for sine dueller. Under første verdenskrig blev han løjtnant og blev meldt savnet efter slaget ved Tahure i nærheden af Marne.

Referencer

Eksterne henvisninger 

Svømmere fra Tyskland
Deltagere for Tyskland ved sommer-OL 1912
Olympiske sølvmedaljevindere fra Tyskland
Førerhun

En førerhun eller alfahun er den førende hun i en dyreflok. Hos visse dyrearter som f.eks. ulve ledes flokken af et førerpar bestående af en førerhan og en førerhun. Dette par refereres sommetider til som et førerpar. 

Begreberne alfahan og alfahun bruges også i overført betydning om personer med høj status og socialt, positiv dominerende adfærd, der sikrer flokkens overlevelse og funktion.

Hos ulve har alfaen ret til at spise først af et nedlagt bytte, og løber også først i jagten hvor ingen anden ulv bevæger sig foran alfaens skulder. Alle andre ulve i koblet skal vise underdanighed i nærheden af alfaen – sænket hoved og hale, tilbagelagte ører og sammenknebne øjne.

Etymologi 
Forstavelsen ”alfa-” er taget fra navnet på det græske bogstav α (alfa), som er det første tegn i det græske alfabet. (Det indgår også i ordet ”alfabet”.) Betydningen af alfahun bliver hermed ”den hun der kommer først eller står først i rækken”.

Se også
Førerhan

Zoologi
Etologi
Førerskab
Thierry Mugler

Thierry Mugler (født 21. december 1948 i Strasbourg, død 23. januar 2022) var en fransk modeskaber. Mugler flyttede til Paris i 1970 og arbejdede med at lave vinduesopstillinger, men designede tøj i sin fritid. Han færdiggjorde sin første tøjlinje, Café de Paris, i 1973, og fik sit eget mærke i 1975. 

Mugler blev berømt for at finde inspiration til sin stil i amerikanske biler fra 1970'erne og i film noir og i insekter. 

Blandt hans mest berømte kreationer er de korsetter, Madonna brugte under sine koncerter samt Sharon Stones dragter.

Referencer 

Modeskabere fra Frankrig
Personer fra Strasbourg
Fernando Garibay

Fernando Garibay er en mexicansk musikproducer, DJ og sangskriver, som bl.a. har arbejdet med Lady Gaga, Enrique Iglesias og Britney Spears. Han var musical director for Lady Gaga ifm. sangerindens tredje album, Born This Way. Garibay har været nomineret til fire Grammyer.

Noter

Eksterne henvisninger 

 Fernando Garibay 

Musikere fra Mexico
Musikproducere
Sangskrivere
Journal of Cold War Studies

Journal of Cold War Studies er et peer-reviewed engelsksproget tidsskrift, der udgives af Harvard Project on Cold War Studies. Tidsskriftet redigeres af professor Mark Kramer fra Harvard University.

Tidsskrifter fra USA
Lisa Goes Gaga

"Lisa Goes Gaga" er den 22. og sidste episode af den 23. sæson af tegnefilmen, The Simpsons. Episoden blev udsendt af Fox i USA den 20. maj 2012. I episoden besøger Lady Gaga Springfield, hvor alle indbyggerne er blevet deprimerede. Episodens hovedperson er Lisa Simpson, der måske er den mest deprimerede i byen. Lady Gaga skal undervise hende i, hvad glæde er. I august 2011 blev det afsløret, at Lady Gaga skulle gæsteoptræde i showet som sig selv.

Noter 

The Simpsons-episoder
Lady Gaga
Briter

Briter eller britiske folk er statsborgere i Storbritannien, britiske oversøiske territorier, kronbesiddelser og deres afstamning. Britisk nationalitetslov styrer britisk statsborgerskab og nationalitet, som kan opnås for eksempel af efterkommere af britiske nationaliteter. Når det bruges i en historisk sammenhæng kan "British" eller "Britons" referere til britere, de oprindelige britersk-piktisk keltiske indbyggere af Storbritannien og Bretogne, som i dag udgør de moderne walisere og bretoner.

Tiltrods for at de tidlige tilkendegivelser om at være britisk kan dateres til senmiddelalder og etableringen af Kongeriget Storbritannien i 1707 udløste en følelse af en britisk national identitet. Forestillingen af britiskhed blev smedet under Napoleonskrigene mellem Storbritannien og første franske kejserrige, og udviklede sig yderligere gennem Victoriatiden. Den komplekse historie om skabelsen af Storbritannienskabte en "delvis følelse af nationsskab og tilhørsforhold" i Storbritannien og Irland; Britiskhed blev "lagt oven på meget ældre indentiteter", af engelske, skotske, walisiske og irske kulturer, hvis særpræg fortsat modstår forestillinger af en homogen britisk identitet. På grund af længerevarende etno-sekteriske opdelinger er britisk identitet i Nordirland kontroversiel, men den holdes fortsat gennem stærk overbevisning af unionister.

Moderne briter er efterkommere af primært forskellige etniske grupper, der bosatte sig på De Britiske Øer før det 11. århundrede: Forhistoriske folk, keltere, romere, angelsaksere, nordboere og normanner. Siden 1922 og tidligere har der været Immigration til Storbritannien af folk fra, hvad der i dag er Irland, Commonwealth, fastlands Europa og andre steder; de og deres efterkommere er for de flestes vedkommende britiske statsborgere, hvoraf nogle antager en britisk-, dobbelt- eller bindestregs- identitet.

Briterne udgør et forskelligartet multinationalt og multikulturelt samfund, med stærke regionale accenter, udtryk og identiteter. Den sociale struktur i Storbritannien har skiftet radikalt siden 1800-tallet, der er sket et fald i religiøs observans, middelklassen er vokset og delvist siden 1950'erne er de etniske grupper i Storbritannien vokset. Befolkningstallet i Storbritannien er på ca. 62,5 mio., med et britisk diaspora på omkring 140 mio. i Australien, Canada, Sydafrika, Hongkong, New Zealand, USA, Irland, Tyskland, Frankrig og Spanien.

Referencer
Orion Publishing Group

Orion Publishing Group Ltd. er et forlag i Det forenede Kongerige; forlaget ejes af Hachette Livre. I 1998 opkøbte Orion Cassell.

Noter 

Forlag fra Storbritannien
Etableret i 1991
Hovedorganisationernes Informations- og Propagandaafdeling

Hovedorganisationernes Informations- og Propagandaafdeling (forkortet HIPA) var en socialdemokratisk organisation stiftet i 1935 for med propaganda og privat efterretningsvirksomhed at modarbejde kommunistisk og nazistisk indflydelse i arbejderbevægelsen og det danske samfund generelt.

HIPA havde baggrund i den i 1933 oprettede "Hovedorganisationernes Agitationskomite", men fik efter Socialdemokratiets kongres i Ålborg i 1935 tilført forøgede ressourcer.

I 1941 blev HIPA nedlagt efter tysk pres.

Kilder 
Hovedorganisationernes Informations- og Propagandaafdeling (HIPA) på leksikon.org
HIPA's og AIC's arkiver i ABA

Arbejderbevægelsen i Danmark
Antikommunisme i Danmark
Etableret i 1935
Ophørt i 1941
Aage Paul-Petersen

Aage Bartholdus Paul-Petersen (16. februar 1882 i København – 19. juli 1953) var en dansk arkitekt, officer og politiker.

Han var søn af forstander og gymnastiklærer Paul Pe­tersen (død 1906) og hustru Anna f. von Restorff (død 1924), blev ansat som tegner ved DSB 1913 og blev banearkitekt 1946. Sideløbende blev Paul-Petersen sekondløjtnant 1906, løjtnant af reserven 1910, kaptajn af reserven 1918, oberstløjtnant af forstærkningen i artilleriet 1933 og fik afsked fra Hæren 1937.

Han var medlem af Gentofte Kommunalbestyrelse fra 1925 til sin død; fra 1937 som rådmand. Han var formand for Teknisk Udvalg fra 1925 og medlem af Bygningskommission og Sundhedskommission; næstformand for Gentofte Kommunes tekniske Sel­skab fra 1926 og formand for Forenede Danske Motorejere 1947-48. Han var Ridder af Dannebrog og Dannebrogsmand.

Paul-Petersen har opført forskellige beboelsesbyg­ninger og villaer, bl.a. i Bedre Byggeskik, og blev tildelt Diplom for godt og smukt Byggesæt 1925. I 1923 designede han en plakatsøjle til Gentofte Kommune. I 1969 blev Gentoftegade omdøbt til Paul-Petersens Vej.

Han blev gift 15. april 1916 med Johanne Margrethe Petersen (30. maj 1890 - ?), datter af bogbindermester Thorvald Petersen (død 1926) og hustru Margrethe født Kjær (død 1928).

Han er begravet på Hellerup Kirkegård.

Værker 
 Villa, Hans Jensens Vej 6, Hellerup (1923-25, kraftigt ombygget)

Kilder 
 Kraks Blå Bog 1949

Personer i Kraks Blå Bog (afdøde)
Riddere af Dannebrog
Medlemmer af Gentofte Kommunalbestyrelse
Artilleriofficerer fra Danmark
Ansatte i DSB
Kommunalbestyrelsesmedlemmer fra Det Konservative Folkeparti
Personer fra København
Danskere i 1900-tallet
Foreningsformænd fra Danmark
Arkitekter fra Danmark
Office Depot

Office Depot er en amerikansk kæde, der sælger kontorprodukter. Kæden har 1.641 butikker (2011).

Noter

Eksterne henvisninger 

 OfficeDEPOTs hjemmeside

Selskaber noteret på New York Stock Exchange
Detailvirksomheder fra USA